Աշխարհասփյուռ հայության մի փոքրիկ բեկոր էլ ծվարել է Չեխիայում` ձևավորել Եվրոպայի ամենափոքր հայկական համայնքներից մեկը£ Նախապես այստեղ հաստատվել են 2-3 ընտանիք, իսկ հիմնական համայնքը ձևավորվել է խորհրդային կարգերի փլուզումից հետո£ Յիհլավա քաղաքում` հայրենի ափերից հեռու, հայրենիքի մշտարթուն կարոտը սրտում, իրար ամուր բռնած, իրար թև ու թիկունք դարձած, ապրում է մի բուռ հայություն` շուրջ հարյուր հոգի£ Նրանց թվում և` Մարատ ու Լաուրա ՊԵՏՐՈՍՅԱՆՆԵՐՆ` իրենց երեք զավակների հետ£ Չեխիայի ամբողջ տարածքում հայկական դպրոց չկա£ Սակայն 2001 թվականից հաստատվելով չեխական այս քաղաքում` Պետրոսյան ամուսիններն ինքնանվիրումով, հայ մանուկներին օգնելու պատրաստակամությամբ, տեղի հայության համար դարձան տաքուկ հույս£ Մշակույթի տանը կից բացեցին կիրակնօրյա դպրոց և ստանձնեցին հայ մանուկներին կրթելու, հայեցի դաստիարակելու, հայ գրողներին, հայոց պատմության հերոսական դրվագները, մեր մշակույթի գանձերը նրանց ներկայաց նելու, հայկականը ճանաչելի ու սիրելի դարձնելու բարդ ու հայրենանվեր առաքելությունը£ Շատ խրախուսելի է, որ խորհրդային համակարգում համակողմանիորեն իրեն դրսևորած անհատը չի կոտրվել նոր հասարակարգի պայմաններում, այլ փորձում է օգտակար լինել իր ազգին` հատկապես արտասահանում բնակվող հայերին£ - Մեր համայնքի կազմակերպվածության, կարգապահության շնորհիվ չեխերը գնահատում են մեզ,¬ պատմում է Մարատ Պետրոսյանը£ Նա ծնվել է 1941 թ. Եղեգնաձոր քաղաքում£ 1952 թ.¬ից բնակվել են Արարատի մարզի Ավշար գյուղում£ Սովորել է տեղի միջնակարգ դպրոցում, ապա ուսումը շարունակել Երևանի պետական համալսարանի երկրաբանության ֆակուլտետում£ Ավարտելուց հետո 36 տարի Արարատի մարզի տարբեր դպրոցներում դասավանդել է մաթեմատիկա, ապա նաև` ֆիզիկա£ Ի դեպ, նա վերջին երեք տարիների ընթացքում ձեռնամուխ է եղել հանրահաշվի դասագիրք գրելու աշխատանքին£ Այն նախատեսված է 5¬12¬րդ դասարանների աշակերտների համար£ Բաղկացած է 8 բաժիններից£ - Մաթեմատիկայի դասանյութերը աշակերտների համար շատ բարդ լեզվով են շարադրված, նույնիսկ ծնողները երբեմն դժվարանում են նրանց օգնել£ Քանի որ 36 տարի աշխատել եմ որպես մաթեմատիկայի ուսուցիչ, շատ լավ գիտեմ բարդ և մատչելի կողմերը£ Որոշեցի մատչելի լեզվով շարադրել մաթեմատիկայի դպրոցական ծրագրի նյութերը£ Ձեռքիս տակ ոչինչ չունեի, բացի չեխական դպրոցական խնդրագրքից, որից երբեմն օգտվել եմ£ Մնացածը շարադրել եմ իմ հիշողությամբ£ Դասագիրքը նախատեսել եմ Հայաստանի դպրոցներում կիրառելու համար: